《奉和李右相赏会昌林亭》
唐代·孙逖

贤相初陪跸，灵山本降神。作京雄近县，开阁宠平津。

地胜林亭雄，时清宴赏频。百泉萦草木，万井布郊畛。

德与春和盛，功将造化邻。还嗤渭滨叟，岁晚独垂纶。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。